ສຫລ ສືບຕໍ່ໃຫ້​ການຮ່ວມມື ແລະ​ໃຫ້​ທຶນ​ແກ່ລັດຖະບານລາວ ໃນການຊ່ວຍ ເຫຼືອ ຄົນພິການ
ທ່ານນາງ ຣີນາ ບິດ​ເຕີ ແລະ ທ່ານນາງໃບຄຳ ໄດ້ເຂົ້າຮ່ວມກິດຈະກຳ ການປູກຈິດສຳນຶກ ແລະ ການເຮັດວຽກ ຮ່ວມກັບຊຸມຊົນ ທີ່ບ້ານແກ້ງໝໍ້, ເມືອງຄຳ, ແຂວງຊຽງຂວາງ.
ໃນວັນທີ 24-25 ກັນຍາ 2019 ທີ່ຜ່ານມາ, ທ່ານນາງ ຣີນາ ບິດເຕີ, ເອກອັກຄະລັດຖະ ທູດສະຫະລັດໄດ້ຮ່ວມກັບທ່ານນາງໃບຄຳ ຂັດທິຍະ, ຮອງລັດຖະມົນຕີກະຊວງແຮງງານ ແລະສະຫວັດດີການສັງຄົມ ເພື່ອນຳພາຄະນະລົງໄປເບິ່ງໂຄງການຊ່ວຍເຫຼືອຄົນພິການ ຢູ່ແຂວງຊຽງຂວາງ ທີ່ໄດ້ຮັບທຶນຊ່ວຍເຫຼືອລ້າຈາກລັດຖະບານສະຫະລັດໂດຍຜ່ານອົງ ການພັດ ທະນາສາກົນຂອງສະຫະລັດ ຫຼື USAID ໂຄງການໂອກາດຂອງ USAID ໄດ້ເຮັດວຽກຮ່ວມກັບລັດຖະບານລາວເພື່ອຊ່ວຍເຫລືອຄົນພິການໃຫ້ສາມາດມີການ ພົວພັນກັບຄົນໃນປະຊາຄົມຂອງເຂົາເຈົ້າ ແລະສາມາດປະກອບສ່ວນ ເຂົ້າໃນສັງຄົມ ຢ່າງຫ້າວຫັນຫລາຍຂຶ້ນ ທ່ານນາງ ຣີນາ ແລະ ທ່ານນາງໃບຄຳໄດ້ເຂົ້າຮ່ວມກິດຈະກຳ ການປູກ ຈິດສຳນຶກ ແລະ ການເຮັດວຽກຮ່ວມກັບຊຸມຊົນທີ່ບ້ານແກ້ງໝໍ້, ເມືອງຄຳ, ແຂວງຊຽງຂວາງ ເຊິ່ງໄດ້ຖືກຈັດ ຂຶ້ນໂດຍຜູ້ອຳນວຍຄວາມສະດວກດ້ານ ການພັດທະນາແບບມີສ່ວນຮ່ວມຂັ້ນຊຸມຊົນຈາກ ສະມາຄົມຄິວລ່າ (QLA), ເຊິ່ງເປັນສະມາຄົມທີ່ບໍ່ຫວັງຜົນກຳໄລ ໃນຂະນະທີ່ເຂົ້າຮ່ວມກິດຈະກຳດັ່ງກ່າວ, ທ່ານນາງຣີນາ ກ່າວວ່າ: ຂ້າພະເຈົ້າຮູ້ສຶກປະ ທັບໃຈຕໍ່ການເຮັດວຽກຂອງຜູ້ອຳນວຍຄວາມສະດວກດ້ານ ການພັດທະນາ ແບບມີ ສ່ວນຮ່ວມ ຂັ້ນຊຸມຊົນ ການຊ່ວຍເຫຼືອຄົນພິການ ໃຫ້ສາມາດເຂົ້າເຖິງໂອກາດທາງ ເສດຖະກິດ ແລະສັງຄົມ ໄດ້ສະແດງ ໃຫ້ເຫັນເຖິງການຮ່ວມມືແລະສະໜັບສະໜູນຂອງ ລັດຖະບານສະຫະລັດ ກໍຄື ປະຊາຊົນອາເມລິກັນ ທີ່ໃຫ້ການຊ່ວຍເຫຼືອແກ່ປະຊາຊົນ ລາວເພື່ອໃຫ້ມີ ສຸຂະພາບແຂງແຮງດີ, ມີສ່ວນຮ່ວມຫຼາຍຂຶ້ນ ແລະ ມີຄວາມວັດທະ ນາຖາວອນ ໂຄງການ ໂອກາດຂອງ USAID ໄດ້ເຮັດວຽກຮ່ວມກັບກະຊວງແຮງງານ ແລະສະຫວັດ ດີການສັງຄົມ, ກະຊວງສາທາລະນະສຸກ, ຮ່ວມກັບຄູ່ຮ່ວມພັດທະນາ ອື່ນ ເຊັ່ນ: ອົງການ ສຶກສາໂລກ, ອົງການ HI ແລະສະມາຄົມຄິວລ່າເພື່ອສະໜັບສະໜູນນະໂຍບາຍການມີ ສ່ວນຮ່ວມຂອງຄົນພິການ ເພື່ອບໍ່ໃຫ້ມີໃຜ ຖືກປ່ອຍປະລະເລີຍ ໂຄງການໂອກາດຂອງ USAID ໄດ້ຈັດຕັ້ງປະຕິບັດ ຢູ່ 2 ແຂວງຄື: ຊຽງຂວາງ ແລະ ສະຫວັນນະເຂດ ປັດຈຸບັນໂຄງການນີ້ໄດ້ ສຳ ເລັດກິດຈະກຳການປູກຈິດສຳນຶກ ແລະການຄັດກອງຊຸມ ຊົນ ຈຳນວນ 21 ບ້ານ ໃນຈໍານວນ 35 ບ້ານເປົ້າໝາຍ ຢູ່ແຂວງຊຽງຂວາງ ແລະໄດ້ມີຜູ້ ເຂົ້າຮ່ວມ ການປູກຈິດສຳນຶກປະມານ 1750 ຄົນ ແລະອີກປະມານ 500 ຄົນ ໄດ້ຖືກ ຄັດກອງ ພາຍຫລັງສຳເລັດກິດຈະກຳດັ່ງກ່າວໃນທຸກໆໝູ່ບ້ານ ແລ້ວ ໂຄງການນີ້ກໍຈະ ດຳເນີນຂັ້ນຕອນຕໍ່ໄປຂອງ CBID ກໍ່ຄືໃຫ້ການຄຸ້ມຄອງ ແກ່ຜູ້ໄດ້ຮັບຜົນປະໂຫຍດ ໃນຂະນະທີ່ລົງພື້ນຖານແຂວງຊຽງຂວາງ, ທ່ານນາງ ຣີນາຍັງໄດ້ຢ້ຽມຢາມ ສວນມອນ ປອດສານພິດ ຫຼື Mulberries Organic Silk Farm ໂດຍການ ນໍາທ່ຽວຊົມຂອງ ພວກນ້ອງນັກຮຽນຈາກໂຮງຮຽນໂລນບັບຟາໂລ ທີ່ໄດ້ຮັບ ທຶນການຊ່ວຍເຫຼືອຈາກລັດ ຖະບານສະຫະລັດ ທ່ານນາງ ຣີນາ ຍັງໄດ້ທ່ຽວຊົມທັດສະນີຍະພາບທີ່ສວຍງາມຂອງ ທົ່ງໄຫຫີນ ເຊິ່ງໄດ້ກາຍເປັນເມືອງມໍລະດົກ ໂລກແຫ່ງທີ 3 ຂອງ ສປປ ລາວ ຫວ່າງບໍ່ ດົນມານີ້ ແລະຍັງໄດ້ເຂົ້າພົບ ເຈົ້າແຂວງ ແຂວງຊຽງຂວາງ, ທ່ານ ບຸນຕອນ ຈັນທະ ພອນ, ພ້ອມກັບອຳນາດການປົກຄອງຂັ້ນແຂວງ ສະຫະລັດອາເມລິກາ ກໍຄືປະຊາຊົນອາເມລິກັນ ຮ່ວມມືກັບລັດຖະບານແລະປະຊາຊົນ ລາວເພື່ອພັດທະນາວຽກງານການສຶກສາ, ສົ່ງເສີມວຽກງານ ສາທາລະນະສຸກແລະໂພ ສະນາການ, ສະໜັບສະໜູນການຄ້າ ແລະ ການລົງທຶນແລະສ້າງຄວາມເຂັ້ມແຂງໃຫ້ ວຽກງານດ້ານກົດໝາຍ